Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10557

2. Gázturbinás hajtómű megbízhatósága 2.1 Az 5. fejezet, 5.4.1 alfejezetében és a 3. Függelékben előírtaknak megfelelően a tolóerő megszűnésének arányát úgy kell meghatározni, hogy amennyiben lehetséges az feleljen meg a kereskedelmi üzemeltetésből nyert adatoknak, kiegészítve azokat a magán forgalomból hasonló körülmények között szerzett üzemeltetési adatokkal. Az értékelés megalapozásához az aktuális repülőgép/hajtómű kombinációra vonatkoztatva legalább 20 000 órát magába foglaló gyakorlati tapasztalat szükséges, kivéve, ha a rendelkezésre álló hajtóművel kiegészítő vizsgálatot vagy kísérletet hajtottak végre teljesen azonos kialakítás mellett. 2.2 A gázturbinás hajtómű megbízhatóságának vizsgálata során a bizonyítékokat a világszerte használatos teljes flotta adatbázisából kell meríteni, hogy az üzemeltetést jellemző minél nagyobb számú minta álljon rendelkezésre, melyeket a gyártóknak kell összesíteniük és a tervező, valamint a járató államainak kell felülvizsgálniuk. Mivel a járatók által használatos típusok nem mindegyikére kötelező a repült órák jelentése, ezért megfelelő statisztikai becslésekre lehet támaszkodni a hajtómű megbízhatósági adatok kimunkálása során. Az ilyen üzemeltetésre jóváhagyott egyedi járatók által létrehozott adatokat, beleértve az állapotváltozás figyelését és az események jelentését, a járatók államainak kell figyelnie és felülvizsgálnia annak igazolása érdekében, hogy a járatók által betartott gyakorlat megfelelő. 2.2.1 A hajtómű állapotváltozásának figyelése a következőket tartalmazza:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes